
Cuelyn Wever-Crves 


PROME MINISTER 


Nos siguridad no ta algo cu ta bin di su mes. E 
ta rekeri atencion continuo pa percura cu nos ta 
sigur y cu nos ta sigui sigur. Siguridad den un 
pais ta hopi importante pasobra sin siguridad, 
nos no por biba liber. E strategia di siguridad 


pa Reino Hulandes ta encera locual cu lo haci 4 


durante e proximo 6 añanan (2023-2029) na 
bienestar di siguridad nacional. 


Manera cu por tuma nota mundialmente tin 
cantidad di menasa contra di siguridad, den 
diferente aea. Tin tension geo politico y menasa 
militar door di entre otro e guerra na Ukraina. 
Tin diferente sorto di actividad criminal, pero 
tambe e pandemia y clima y desasternan natural 
porconducina desrupcion disociedad. Estrategia 
di siguridad menciona “Veiligheidsstrategie” ta 
duna direccion na loke Reino ta haci riba e tema 
di siguridad nacional. 


Menasa contra siguridad no ta haci distincion 
di frontera, pues Reino Hulandes no ta imuun 
contra cambionan tumando luga rond mundo. 
Siguridad nacional ta sinonio cu siguridad 
internacional y vice versa. Pues e ta sumamente 
importante cu ta pone enfasis riba siguridad 


nacional y internacional den e strategia di Ms 
pa Reino completo y pa conecta esaki na > 


otro. E strategia di siguridad ta combina e 
asina yama Geintegreerde Buitenland - en 
Veiligheidsstrategie (2018) y e Nationale 
Veiligheid Strategie (2019) hunto y ta contene 
plan di accion y maneho riba tocante diferente 
tema. 


Siguridad ta un tarea principal di gobierno, pero e ta rekeri 
ciudadanonan, companianan, organisacionnan y instacianan 


PA, 


tambe, pa traha hunto v pa asina mitiga menasanan contra 


siguridad, cual ta locual cu e 'Veiligheidsstrategie' di Reino ta 
contene tambe. 

Prome Minister Evelyn Wever-Croes: 

felicita Minister Endy Croes, IBISA, stakeholders y 


tur scol cu ta participa 

Diabierna 31 di maart a tuma luga e conferencia di prensa na 
unda cu a anuncia Weganan Escolar (WE) Aruba 2023 cu ta 
tuma luga di 26 di mei pa 10 di juni proximo. WE Aruba a wordo 
lansa pa prome biaha na 2022 cu e vision v determinacion di 
Minister di Deporte Endv Croes y e ekipo dinamico su tras. 
Despues di e gran exito di We Aruba 2022, na unda cu durante 
henter e trayectoria di e weganan, muchanan, maestronan y 
mayornan tur tawata hopi anima y entusiasma, awo a anuncia 
cu lo tin WE Aruba 2023. 


Ya tur cos ta cla pa e weganan escolar cuminsa. E seleccionnan 
ya a tuma luga y e finalnan lo cuminsa dia 26 di mei proximo y 
esaki, Prome Minister a enfatisa, ta algo cu ta trece hopi alegria 
di mira cu nos muchanan tin prioridad, deporte tin prioridad. E 
aña aki, 40 scol a clasifica y ta cla pa duna nan maximo pa e 
exito di e weganan escolar y e entusiasmo y alegria cu esaki 
lo trece cu ne. Pa e weganan escolar tur ekipo lo haya uniform. 


Prome Minister Evelyn Wever-Croes tawata presente na e 
ocacion y a felicia Minister Endy Croes y su ekipo cu e anuncio 
di e di dos WE Aruba. 


“Mi ta gradici Minister Endy Croes y e ekipo cu a traha duro 
pa haci esaki posibel. Mi ta gradici IBISA, stakeholders y tur e 
scolnan cu ta participa y e mayornan cu ta stimula nan yiunan. 
Cada mucha cu nos por stimula y entusiasma pa cada deporte 
y keda den deporte, ta un mucha menos riba caya. Ohala, 
manera tur deporte ta uni tur hende, e weganan escolar 2023 
tambe trece mas union”, Prome Minister a remarca. 


Prome Minister ta haci invitacion pa Aruba henter, mayornan 
muy especial, pa apoya nos muchanan henter e siman aki 26 
di mei pa 10 di juni durante e gran campeonato di Weganan 
Escolar. Prome Minister ta desea tur scol, tur atleta hoben, tur 
docente y tur mayor, hopi exito den e WE Aruba 2023. 

Prome Minister Evelyn Wever-Croes: 


Prome reunion di Prome Minister na Hulanda, 


PROME MINISTER A REUNI NA MINISTERIO DI 
ASUNTONAN EXTERIOR 


Prome Minister Evelvn Wever-Croes, 
Minister di Finansa Xiomara Maduro 
y conseheronan dialuna a vega 
Hulanda pa un siman di trabou hopi 
importante pa loke ta trata relacion 
di Reino. Prome Minister a indica |, 
cu Diamars ta un dia importante pa 
loke ta trata e onderlinge regeling v 
COHO. Y den e dianan siguiente lo 
tuma luga diferente reunion na unda 
lo trata temanan entre otro di Raft. 


Hunto cu Minister Plenipotenciario 
na Hulanda, señor Ady Thijsen, a 
cuminsa atende reunionnan caba na 
Hulanda. Prome Minister hunto cu B 
señorThijsenyDirectordiDBB,señora R 
Jocelyne Croes, a reuni na Ministerio — 
di Asuntonan Exterior cu Yvette 
Eechoud, Directeur Directie Westelijk 
Halfrond (DWH), MinBuza; Dirk-Jan 
Vermij, Afdelingshoofd, Caribbean 
en Koninkrijkszaken; [Masooma 
Yousufzai, Beleidsmedewerker 
Koninkrijkszaken. 


Den e reunion aki a delibera 
extensamente riba e tema di 
Venezuela. Manera va conoci, Aruba 
a duna Venezuela un indicacion cu 
Aruba ta dispuesto pa habri frontera 
maritimo cu Venezuela entrante 1 
di mei si pa mas tarda 30 di maart, 
diahuebs ultimo, Aruba ricibi e 
documentacionnan necesario pa 


reevalua apertura di e frontera. E 

documentonan aki a wordo ricibi anochi laat di diahuebs y 
esakinan ta wordo revisa pa e profesionalnan v den transcurso 
di siman nan lo indica si e documentonan ta cumpli cu tur 
rekisito cu Aruba tin mester pa asina habri e frontera maritimo. 


'Mi ta hopi satisfecho cu Venezuela a cumpli aunke na ultimo 
minuutnan di e fecha stipula. Aruba v Venezuela ta trahando 
riba un bon relacion di trabou pa yega na e reapertura di 
frontera maritimo pa 1 di mei of mas prome si por cu lo duna 
nos e posibilidad pa importa fruta, berdura, otro comestible 
V material pa construccion na prijsnan mas barata for di 


Venezuela', Prome Minister a duna di conoce. 


A delibera tambe riba otro relacionnan exterior v di Aruba 
cu paisnan den region. Di parti di esnan di Hulanda, tawata 
tin hopi elogio pa e forma con Aruba ta desaroya su mes y 
tambe pa e manera digno cu Aruba ta representa Reino den 
exterior. 'Nan a gradici mi masha hopi mes pa e manera cu mi 
a representa Reino na Nacionnan Uni como tambe con ami y 
demas ministernan di Gabinete Wever-Croes, ta representa 
Reino den exterior pa estrecha lasonan”, Prome Minister 
Evelyn Wever-Croes a remarca. 

Prome Minister Evelyn Wever-Croes: 


ACUSACION DI OPONENTENAN CU 3 
MINISTER LO TA HAYANDO AUTO NOBO TA 
COMPLETAMENTE FALSO 


"Mi ta lamenta cu oponentenan ta busca forma barata pa kita atencion di 
pueblo pa cu e bon noticia di firmamento di e onderlinge regeling'' 


yv 


ie 


ns 


Dialuna mainta via medionan social, Prome Minister Evelyn 
VVever-Croes a tuma nota di un noticia cu oponentenan a saca, 
informando pueblo cu 3 minister di Gabinete VVever-Croes lo 
ta sacando auto nobo. Prome Minister a afirma cu e noticia aki 
ta uno completamente falso y ta pa desvia e atencion di pueblo 
for di e bon noticia di e firmamento di e "onderlinge regeling'. 


Prome Minister a splica cu na momento cu su 
persona a drenta Gobierno 5 aña pasa, el a 
haya un auto cu te awe ta sirbi e necisidadnan 
cu su cargo ta rekeri, y no ta wak niun motibo 
pa cambi'e. Alcontrario di e Prome Minister 
anterior, señor Mike Eman cu tabata tin 3 auto 
den su presupuesto di cual un di nan tabata tin 
un sticker grandi di AVP riba dje. Esaki, segun 
Prome Minister, ta bagamunderianan cu a tuma 
luga den e gobernacion di AVP y a wordo para | 
asina cu Gabinete Wever-Croes a cuminsa 
goberna. 


'Mi a ricibi varios vamada den fin di siman pa 
adverti mi cu oponentenan lo lanta dialuna 
mainta cu acusacionnan contra mi persona. 
Esaki sigur tabata di spera, mirando cu e siman 
aki ta un hopi importante pa pais Aruba. E 
firmamento di e 'onderlinge regeling' na unda ta 


baha e COHO for di mesa, ta un logro grandi pa 
Aruba. Esaki sigur no ta combini oponentenan y 
p'esey nan ta prefera di bin cu noticianan falso 
pa crea discordia y desvia e atencion di pueblo 
for di e noticia cu si ta positivo y beneficioso pa 
pais Aruba”, Prome Minister a enfatisa. 


Oponentenan tambe a bin dilanti bisa cu nan 
a papia cu ex Secretario di Estado, Raymond 
Knops. Prome Minister tambe a papia cu señor 
Knops kende a gradici'e y felicite pa cu e logro 
aki mirando cu e areglo aki di e "onderlonge 
regeling" ta hopi mas benificioso pa pais Aruba cu 
esun cu señor Knops a bin cu ne anteriormente. 


"Ta importante si pa acusacionnan asina wordo 
aclarea cu e berdad. Mi kier laga comunidad 
sa cu e noticia aki, cu oponentenan a trece 
den medionan social, ta completamente falso. Mi ta lamenta 
cu oponentenan ta busca forma barata asina, pa purba na 
sobrepasa e bon noticia cu ta asina importante pa Aruba. Nos 
den Gobierno a custuma caba di ricibi acusacionnan baho 
y falso di oponente y ta scoge pa concentra riba e cosnan 
positivo y no laga nada kibra nos", Prome Minister a expresa. 


DRENTANDO TEMPORADA DI CAMPAMENTO, BAN 
GOSA DINOS PLAYANAN PERO TENE CUENTA CU 
KICO BO POR HACI Y KICO BO NO POR HACI. NO LAGA | 
i E PLAYANAN SUSHI Y NO DESTRUI NOS PLAYANAN. 


PROME MINISTER 


Evelyn Wever- Groes 

TA LANSA 'TELEFON PA ADULTO MAYOR 125 


PA COMBATI SOLEDAD 


Mit» 

Dialuna 3 di april a lansa e Telefon pa Adulto Mayor cual ta 
un proyecto colaborativo entre Directie Ouderenzaken y Club 
Kibrahacha. E liña di telefon nobo di 125 tin como meta pa 
duna sosten y compasion na esnan di 60 aña bay aruba pa 
asina combati sintimento di soledad y isolacion. 


Club Kibrahacha tawata brinda sosten telefonicamenye 
durante e pandemia y awor por reinicia e proyecto danki na 
Directie Ouderenzaken. Club Kibrahacha lo maneha e telefon 
di dialuna pa diabierna di 8:30 di mainta te cu 12'or di merdia. 


Nos comunidad a bin ta cambiando y desaroyando di tal 
forma cu ora yega edad di pensioen, ta wordo spera dibo cu 
bo por bay cas y relaha. E cantidad di yiunan a bira menos , 
mayoria biaha yiunan ta traha y tambe ta tene nan cantidad di 
yiunan (esta nietonan) limita. Pues di e forma aki nos tin hopi 
adultonan mayor cu ta biba den soledad y cu no ta participando 
activamente den nos comunidad. 


L Ek 
E liña di telefon 125 ta crea y ofrece servicio y cuido adapta y 
na necesididad di nos adultonan mayor y dos pa crea un vision 
nobo den embehecimento na Aruba. Nos adulto mayornan cu 
nan conocemento, experiencia y sabudidura merece di forma 
un parti clave den nos comunidad. 'E Telefon pa Adulto Mayor 
lo ta un gran ayudo na esnan cu tin mester wordo scucha cu 
compasion y empatia, den e manera aki ta yuda conecta cu 
otro. Pues, e slogan “Mi ta Inclui” ta refleha e meta principal 
di e liña di telefon, esta pa desminui sentimento di soledad y 
isolacion bou di adulto mayor. 


Minister Arends ta gradici esfuersonan di Directie 
Ouderenzaken v Club Kibrahacha pa haci e Telefon pa Adulto 
Mavor un realidad. Por hava mas informacion di e Telefon pa 
Adulto Mavor na www.mitainclui.aw of riba e facebook na 'Mi 
Ta Inclui”. 

MINISTER MADURO TA GRADICI SR. ADI MARTIS 


Amara Madsso 


MINISTER 


PA SU APORTE VALIOSO PA DOCUMENTA E 
HISTORIA DI NOS PAIS DEN SU BUKI "HISTORIA 
DI ARUBA TE CU 1816, DI ISLA RUMAN PA 
IMPERIUM IN IMPERIO" 


Recientemente Minister Maduro di Cultura tabata tin e placer 
di por a topa y combersa cu e historiado Arubiano dr. Adi 
Martis kende na aña 2018 a publica e buki 'Historia di Aruba 
te cu 1816, di Isla ruman pa imperium in imperio.' Den e buki 
dr. Adi ta describi e storia pre-colonial (2500 v.Chr-1500), e 
tempo cu Aruba tabata den man di e Spañonan (1499-1634), 
e periodo cu nos Pais tabata bou mando di e West-Indische 
Compagnie (1636-1791), y e tempo cu Aruba a sali fo'i dominio 
di e Inglesnan pa bay den man di e Hulanda (1792-1816). 


Den e momento aki cu den Reino Hulandes ta pone atencion 


riba e historia y consecuencia di sclavitud den presente, 
ta importante pa nos na Aruba busca pa haya sa mas di e 
historia di nos Pais. Door di conoce Aruba su historia, nos por 
tin miho comprension di nos custumbernan, nos presente, nos 
por compronde nos relacion den Reino miho y nos por fiha 
nos futuro. E investigacion y documentacion di dr. Adi sigur ta 
aporta na nos conocemento di e historia di nos Pais. 


Minister Maduro di Cultura ta gradici dr. Adi pa su tempo, 
investigacion y documentacion valioso di e historia di nos Pais. 
Masha danki dr. Adi Martis pa kere den Aruba. 


Dialuna 3 April 2023 


MINISTER MADURO TA FELICITA FAMIA 
HARMS CU DOS PROYECTO DEN CUAL TA 
DUNA BALOR NA ARUBA 


Un cas Arubiano renoba y bebida traha na Aruba 


Diasabra Minister Maduro a pasa admira 
dos proyecto, Pepe Margo y Calypso, cu ta 
proyectonan cu e hoben entrepreneur Jonathan 
Harms hunto cu su Tata Milton Harms a desaroya 
y den cual nan ta brinda honor na Aruba. 


Cas di pepe Margo como destileria di rom 
artesanal 

E cas di e pepe di sr. Milton, sra. Margo Wever 
den feliz memoria, situa entre Wilhelminastraat | 
y Zuidstraat, a keda transforma den un destileria 
di rom artesanal cu ta hiba e nomber 'Pepe 
Margo', na honor di sra. Margo cu a habita 
e cas. Sr. Milton Harms a conta cu su pepe 
Margo tabata traha cos dushi y tabata bende 
esaki fo'i e bentana di cushina cu ta habri riba 
Wilhelminastraat. E cushina di e cas estilo 
Arubiano aki cu recientemente a keda renoba 
den su gloria, awor lo bay conta tambe e storia | 
di e hoben comerciante Jonathan Harms, ya cu 
ela sa di transforma e cushina den un destileria 
di rom y a duna e producto local aki e nomber Ai 
'Pepe Margo'. Un proyecto bunita den cual ta Fa AL. 
rescata un di nos casnan estilo Arubiano y ta F — RE 
duna nos localnan y turistanan e oportunidad di | 
mira di cerca e produccion di un rom traha na 
Aruba. 


LLULL LILI 


Bebida Calvpso traha na Aruba E 
Minister Maduro a haci un bishita tambe na e otro 

proyecto di e hoben entrepreneur Jonathan, cual | 

ta e planta di Calypso cu ta e prome bebida hard | 
seltzer produci na Aruba. Jonathan a transforma 
e magashina unda cu Famia Harms hopi decada 
atras a cuminsa cu nan negoshi, den un planta 
di produccion moderno di un bebida alcoholico di 
awa carbonisa den cuater diferente sabor. Aduna 
e bebida e nomber Calypso y riba e emblema 
por mira Aruba su nomber y e Faro di Westpunt. 


— — 


ANO 


Minister Maduro ta felicita Famia Harms, 
specialmente e hoben Jonathan Harms cu e dos 
bunita proyectonan aki den cual ta duna honor É 
na Aruba. 'E ta un placer pa mira un Arubiano gi 
bay dilanti y den e proceso duna balor na | Va 
Aruba. Masha danki pa kere den Aruba,' tabata ¡SA 

palabranan di Minister Maduro na final di su 
bishita na e dos proyectonan mas nobo di Famia f 
Harms. 

Minister di Turismo y Salid Publico sr. Dangui Oduber ta 
recapitula riba un siman hopi importante y cu logronan grandi 
pa pais Aruba. 


E mandatario tabata tin un biahe di trabou pa Jacksonville 
Florida hopi importante, caminda a firma un MOU entre 
gobierno di Aruba, Jaxport, Eagle LNG y e estado di Florida. 
Minister Oduber a duna di conoce cu e MOU aki a keda firma 
despues di 3 aña y mei cu e negociacionnan ta andando. 
Minister Oduber a sigui bisa cu e MOU akita uno hopiimportante 
pa e oportunidadnan cu Jacksonville ta brinda pa pais Aruba. 
Awor lo bay sigui traha abase di e MOU aki pa asina logra 
yega na un “letter of intent” cu Jaxport den futuro cercano. 
Segun Minister Oduber e biaha di trabou tabata uno hopi 
exitoso caminda a tene un reunion di mesa rondo. Esaki tabata 
cu entre otro ehecutivonan di Jaxport, ehecutivonan di estado 
di Florida y tambe cu e comunidad di comercio. Ya caba a 
cuminsa traha riba un mision di entercambio entre Florida y 
Aruba. 

a lansa un otro proyecto di Ministerio 


E siman axi tambe 
di Turismo y Salud Publico, esta e Aruba Happy One Pass. 
Esaki ta un proyecto di Seamless Travel”, pues biaha sin 
preocupacion haciendo uzo di credencialnan digital. Esaki a 
wordo realisa conhuntamente cu e partnernan internacional 
cu ta SITA y Indicio. Tambe en conhunto cu nos partnernan 
local cu ta Aruba Airport Authority, Aruba Tourism Authority, 
Ministerio di Transporte, Ministerio di Husticia y departamento 
di Imigracion. 


E proyecto aki ta bay facilita e biahero/turista Americano masha 
hopi mes. E ta bay yuda na rebaha e tenpo di e trayectoria den 
nos aeropuerto di momento cu e baha di avion te ora cu e sali 
di e aeropuerto haciendo uzo di innovacion y tecnologia. 

E mandatario a duna di conoce cu Aruba un biaha mas ta 
demostra di ta lider den innovacion mundialmente. Aruba ta e 
prome pais na mundo cu ta ofrece e servicio aki. 

Segun Minister Dangui Oduber esaki sigur ta yena su persona 
cu hopi orguyo y satisfaccion. Aruba un pais asina chikito y 
liderando mundo den innovacion. 

Diabierna atardi, den Conferencia di Prensa di Gobierno di 
Aruba, na auditorio JFK Education Center, Minister Endv 
Croes a lansa oficialmente Weganan Escolar (WE) Aruba 
2023. Presente na e ocasion special aki tabata: Prome 
Minister di Aruba sra. Evelvn Wever-Croes, Parlamentarionan 
di Coalicion, directivanan di scol, instructor v docentenan di 
deporte v demas invitadonan. 


Weganan Escolar 2023 ta un provecto deportivo cu ta wordo 
presenta pa Ministerio di Ensefiansa v Deporte v IBISA. Un 
di e metanan di WE Aruba ta pa promove deporte bou di 
alumnonan di scol preparatorio, basico v secundario. Deporte 
ta fomenta union, alegria v crea amistad. Tambe deporte ta 
trece positivismo sin lubida cu e ta sano. Deporte ta e vehiculo 
pa hiba bo semper riba e bon caminda, deporte ta trece union 
V deporte ta crea lider. 


Weganan Escolar ta un competencia pa alumnonan di scol 
preparatorio, basico v secundario cu ta competi den seis 
diferente disciplina e.o. futbol, basketball, volleyball, badminton, 
functional fitness y beach tennis. E aña aki un bes mas ta tuma 
luga e competencia di baile deportivo, unda e alumnonan di e 
scolnan por trece dilanti nan talento y creatividad. E weganan 

di clasificacion pa Weganan Escolar 2023 a cuminsa na luna 
di october 2022 y a finalisa na luna di maart 2023. Un total 975 
alumno di 40 scol ta participa na Weganan Escolar 2023: 

12 Scol Preparatorio 

20 Scol Basico 

8 Scol Secundario 


E gran apertura di WE Aruba 2023 ta tuma luga na Compleho 
Deportivo Frans Figaroa dia 26 di mei y ta clausura 10 di 
juni na Joe Laveist Sport Park na San Nicolas. Dos siman di 
competencia deportivo y alabes ta invita comunidad di Aruba 
pa duna sosten y apoyo na nos hobennan. 


Durante e conferencia, Minister Endy Croes a duna splicacion 
amplio di e concepto di Weganan Escolar 2023, di e mascota 
oficial WIWI cu un bes lo trece ambiente y animo cerca nos 
hobennan durante cada competencia, como tambe di e uniform 
cu tur e scol, referee y coach ta ricibi. Mandatardio di Deporte 
a elabora riba e diferente premionan atractivo cu e scolnan 
ganado ta ricibi, te un cu e premio maximo di 5000 florin. Den e 
dianan nos dilanti ta sigui brinda mas informacion di WE Aruba 
2023. 

MINISTER ENDY CROES TA ELABORA RIBA 
DIFERENTE TOPICO IMPORTANTE CU DEA 


Siman pasa dialuna, Minister di Enseñansa 
Endy Croes a reuni cu directora di Departmento 
di Enseñansa Aruba Sra. Anne Marie Proveyer 
y directora suplente Sra. Sheila Maduro. 
Semanalmente ta sinta hunto y ta trata diferente 
topico importante. Un di e topiconan cu a trata ta 
e “doorstroomtoets” cu a tuma luga dia 22 y 23 di 
maart na Aruba pa tur e alumnonan di aña 6 di scol 
basico. Alrededor di 1500 alumno di diferente scol 
basico a realisa e evaluacion (toets) aki, incluyendo 
alumnonan di EduCampus y “homeschooling”. 


Ademas di esaki, a dialoga tocante HIAS Aruba, 
cual ta un organisacion cu ta atende cu personanan 
indocumenta. Actualmente ta atendiendo un 
asunto unda cu hobennan cu gradua di scol 
secundario cu no tin un status legal, no por haya nan diploma. 
Pues, hunto ta buscando un forma pa soluciona e asunto aki. 
Fuera di esaki, a dialoga tocante BSN nummer, cual ta un 
logro grandi pa Aruba. Finalmente, un topico importante cu a 
trata durante e encuentro ta e Doorlichting Rapport cu dia 31 


di maart 2023, manera a acorda cu Hulanda mester a tuma 
un decision tocante maneho di idioma (taalbeleid). Despues 
di esaki, ta informa Ministerie van Binnenlandse Zaken en 
Koninkrijksrelaties (BZK) y Tijdelijke Werkorganisatie (TWO) 
di Hulanda di e decision final cu a tuma tocante maneho di 
idioma. 


Minister Endy Croes: 


PRONTO FLPD TA DEN CONTROL BEK DI 
LOTERIA ARUBANO Y NOS DEPORTISTANAN 
TA BAY MIRA FRUTO DI ESAKI 


Recientemente, Minister Endy Croes a reuni cu Fundacion 
Lotto pa Deporte y su conseheronan. Durante e reunion 
a duna un “update” di FLPD, despues cu a firma e ultimo 
contract cu Canadian Bank Note (CBN), unda cu FLPD desde 
aña 2023 lo ta den control bek di loteria su operacion. Den 
cuadro di esaki, tin diferente aspecto cu mester tuma luga den 
e lunanan nos dilanti pa e maneho di Lotto pa Deporte por ta 
den man bek di Aruba, entre otro, documento cu mester pasa 
via notario, cambio cu mester trece den statuut y asuntonan 
di banco cu mester aregla. Pues, tin diferente parti cu mester 
aregla huridacamente ainda y e proceso aki lo tuma algun 
luna. 


A presenta un plan di ehecucion na Minister Endy Croes con 
ta bay atende cu esaki den e promixo lunanan y tambe duna 
un calculacion di cuanto tempo e proceso aki ta bay dura. 
Locual tambe ta di vital importancia ta Jaarrekening 2020 y 
2021 cu mester ta cla pa tur e procesonan aki di banco, notario, 
etcetera, por tuma luga. Un reunion basta largo cu informacion 


concreto, basa riba e contract cu a firma, unda cu desde aña 
2023 en bes cu CBN cobra un “management fee” di 23.5%, ta 
bay cobra solamente 8.25%. Pues, pronto FLPD por ta den 
control bek di loteria Arubano y pronto deporte di Aruba y nos 
deportistanan ta bay mira fruto di esaki. 


Dialuna 3 April 2023 


Minister Endy Croes: 


PRONTO PUEBLO LO MIRA UN GRAN 
DESAROYO DEN E INFRASTRUCTURA DI 
FUTBOL DI ARUBA 


Recientemente, Minister Endy Croes a reuni cu Presidente di 
Arubaanse Voetbal Bond (AVB), Sr. Randolf Lacle y Secretario 
General di AVB, Sr. Hubert Solagnier. Durante e reunion a 
dialoga tocante un biahe reciente cu AVB a haci. AVB a caba 
di regresa di un congreso grandi di FIFA cu a tuma luga na 
Africa, unda cu presidente di FIFA a keda reeligi. Ademas, a 
remplasa FIFA Forward Programme 2.0. pa un version mas 
nobo. A aproba FIFA Forward Programme 3.0, unda ta bay 
sigui yuda den inversion di infrastructura deportivo di mas di 
200 miembro di FIFA rond mundo. 


Manera ta conoci, durante hopi aña AVB tin fondo internacional 
di FIFA, pero pa motibo cu no ta cumpli cu cierto rekisito cu FIFA 


ta exigi, no a ricibi e fondonan aki ainda. Durante e congreso 
aki a yega na un acuerdo mas flexibel pa Aruba, cual dentro di 
algun luna nos lo bay experiencia. AVB hunto cu stakeholders 
y Gobierno di Aruba lo bay mira desaroyo hopi bunita den e 
infrastructura di e deporte di futbol na Aruba. Banda di esaki, 
FIFA ta contento cu Gobierno di Aruba a inverti den un stadion 
cu pronto lo keda cla y cu FIFA ta aproba. 


Finalmente, e aña aki AVB lo ricibi e fondo cu tabatin stanca 
durante hopi aña na FIFA, pues tambe nos lo mira hopi 
desaroyo den e infrastructura di futbol di Aruba den aña 2023 
di e fondo aki. 


Dialuna 3 April 2023 


MINISTER 


qo A 


ENSEÑANSA PA EMPLEO EDUCANDO Y 


FORTIFICANDO CONOCIMENTO, PA UN 
DESAROYO LABORAL Y PROGRESO PERSONAL 


Recientemente Enseñansa pa Empleo -EPE- a entrega 
certificado na e cursistanan cu a logra pasa e curso ofreci di 
Basiskennis Boekhouden y di Ingles pa Prinicipiante, cu exito. 


Enseñansa pa Empleo a bin ta recapacita hopi hende desde 
1989 tempo cu e proyecto aki di Gobierno di Aruba a inicia cu 
e fin di yuda nos hendenan cu a perde trabou den tempo di 
cierre di LAGO, pa por eherce un otro funcion y haya un otro 
trabou. 


Desde e tempo ey, hopi hende cu tabatin e interes di por sigui 
crece den e mercado laboral, a bin ta haci uzo di servicionan 
di EPE mediante e diferente cursonan cu EPE ta duna. Nos 
sa di casonan exitoso unda cu personanan cu a cuminsa den 
limpiesa y mantenimiento, a logra bira telefonista y cu mas 
recapacitacion di EPE, awor tin años trahando como asistente 
administrativo. E secreto ta pa keda studia pa amplia bo 
conocimento pa por sigui crece laboralmente. 


EPE ta un instancia di Gobierno reconoci pa su conocimento 
y integridad di cursonan practico ofreci na pueblo di Aruba, na 
un costo social alcansabel pa mas hopi hende posibel. 


Recientemente e cursistanan cu a pasa e curso di Basiskennis 
Boekhouden -BKB- nivel 1 y 2 cu exito, a ricibi un bunita 
ceremonia di e instructora Sra. Shareen de Cuba cu pa añanan 
caba ta e instructora di BKB 1 & 2. Awo, riba peticion popupar, 
instructora de Cuba lo ta ofreciendo e proximo nivel cu ta BKB 
nivel 3. 


Kico ta Basiskennis Boekhouden: 

E ta un curso cu ta siña bo con pa maneha administracion di 
un empresa, duna bo mas conocimento di accounting como 
tambe di maneho financiero diario. 


Instructora de Cuba cohuntamente cu EPE a haci un yamada na 
tur e alumnno di BKB 2 ultimo y tambe esunnan cu den pasado 
a pasa e curso aki cu exito, pa sigui amplia su conocimento cu 
BKB 3 pa propio reconocimento na e empresa unda ta labora. 


Principiante. E instructora ta Sra. Eslyne Filiciana kende por 
cierto tambe ta encarga pa duna e hobennan di Formacion 
Social -SVT- curso di Ingles. Den e mercado laboral di Aruba 
ta hopi importante pa tin conocimento di e idioma aki tambe. 
Otro idiomanan cu EPE ta ofrece ta Hulandes y nos propio 
Papiamento. 


Sra. Filiciana pa añanan largo ta encarga cu e curso di Ingles 
na EPE y e biaha aki tambe cu hopi entusiasmo y orguyo a 
entrega na e cursistanan e certificado cu nan a studia y traha 
duro p'e. E instructora a transmiti su conseho na tur, pa continua 
semper cu capacitacion personal y a invita nan pa inscribi pa e 
proximo nivel di Ingles. 


Minister Glenbert Croes ta felicita tur cursista cu nan logro 
y tambe e team completo di EPE pa nan dedicacion pa 
recapacitacion di nos hendenan cu ta desea un miho porvenir 
laboral pa nan mes. 


Cursonan nobo ta cuminsa dia 17 di April proximo. Inscripcion 
ta habri via website: www.epearuba.com y tambe por pasa na 
oficina ubica na Engelandstraat 33, na unda ta duna asistencia 
personal cu registracion. 


Dialuna 3 April 2023 


MINISTER GLENBERT CROES A REUNI CU 
REPSOL PA INTERCAMBIA VISION RIBA 
TERENO ENERGETICO 


ia 


Ta un secreto publico con determina Minister Glenbert Croes 
ta pa por logra converti Aruba den e hub Energetico pa Caribe, 
un industria cu lo tin un spin off economico v laboral sin igual 
pa bienestar di nos Pais, nos Pueblo v di San Nicolas en 
especial. Un industria cu lo aporta na bienestar di nos pueblo 
sin contaminacion algun, pa un medio ambiente limpi. Na mes 
momento lo ta creando cupo di trabou cu e industria nobo aki. 


E zona di refineria cu ta uno grandi, lo wordo transforma den 
e zona di e industria Energia di Aruba consistiendo e.o. di e 
refineria mes pero operando riba energia limpi. E lo consisti 
di Aruba Hydrogen Valley cu su “refineria” conoci como 
electrolizer. Ademas di esaki e produccion di hidrogeo den 
Aruba Hydrogen Valley lo subasta Aruba cu e energia cu e 
mester. Tambe lo por almacena hidrogeno cu na su turno por 
wordo exporta pa otro paisnan den region. 


Manera ta conoci EAGLE LNG tambe lo haya su zona den e 
zona Energetico di Aruba, un proyecto cu ta garantisa reduccion 
di awa y coriente riba un fuente di energia mucho mas limpi cu 
HFO — Heavy Fuel Oil. Ademas cu Aruba mester di gas pa e 
planta di produccion di hidrogeno. 


Y asina tin mas proyecto cu lo wordo ubica riba e zona di 
refineria cu e mandatario na su debido tempo lo anuncia 
oficialmente. 


Den e cuadro aki Minister Glenbert Croes a haci un bishita 
di cortesia na e compania estatal di petroleo di Spaña cu ta 
Repsol unda cu a intercambia e maneho, e vision, informacion 
y conseho riba e plannan ambicioso riba energia sostenibel di 
e mandatario pa cu Aruba. 


E titular di Energia a entrega e plan energetico di Aruba pa cu 
Aruba Hydrogen Valley y energia sostenibel, un industria nobo 


bi MES: 


pa e area unda e refineria ta ubica actualmente. Sr. Tomás 
García Blanco, director general di Exploracion y produccion 
a expresa di ta impresiona cu un pais asina chikito manera 
Aruba ya tin su roadmap energetico defini pa futuro y esey ta 
hopi bon y a felicita Minister y e delegacion pa cu esaki. 


Repsol ta conta cu mas di 23 mil trahado y ta presente na mas 
di 14 diferente pais manera Merca, Canada, Brazil, Bolivia, 
Colombia, Peru, Venezuela, Trinidad and Tobago, Norwega, 
Union Britanico, Algeria, Libya y Indonesia. 


Exploracion di petroleo y gas ta nan specialidad cual a comberti 
Repsol den un lider creciente den exploracion na un nivel 
mundial. 


Durante e bishita di e mandatario, Glenbert Croes a ricibi un 
presentacion riba e drilling y exploracion cu a tuma luga na 
Aruba, y na final Minister a expresa su gratitud na Repsol pa 
a kere den Aruba y pa e trabou cu nan a haci na Aruba cu por 
cierto tabata un inversion di 200 miyon dollar. 


Union ta e forsa di un ekipo, famia y 
nacion pa logra cada meta pa e 
bienestar humano. Ban sigui den 
positivismo pa engrandece nos pais. 


EA ANA DI UNION Y POSITIVISMO! 


